proxectonos/corpus_dominio_legal_administrativo_tmp huggingface dataset:
14/07/2015 | Administración LocalMunicipal
Cee
Licitación contrato do servizo da escola de teatro no Concello de Cee

O concello de CEE saca a licitación o contrato do servizo da Escola de Teatro no Concello de Cee, para o curso 2015/2016; 2016/2017 e 2017/2018. Expediente: 2015/C004/000004 OBXECTO DO CONTRATO: Servizo da Escola de Teatro no Concello de Cee. FORMA E PROCEDEMENTO DE ADXUDICACIÓN: Procedemento aberto. ORZAMENTO: 11.700 euros cada curso (9.669,42 € + 2.030,58 € de IVE). DURACIÓN DO CONTRATO: Cursos escolares 2015-2016; 2016-2017 e 2017.2018.9 meses cada curso, sendo un total de 27 meses, con efectos dende outubro ata xuño incluidos. PRAZO DE PRESENTACIÓN DE PROPOSICIÓNS: No Concello de Cee en horario de de 09:00 a 13:30 horas no prazo de quince días contados a partir do día seguinte ao da publicación deste anuncio no BOP e no perfil do contratante. Poderán presentarse por correo, telefax ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, do 26 de novembro, de rexíme xurídico das administracións públicas e do procedemento administrativo común. Cando as proposicións se envie por correo, o empresario deberá xustificar a data de imposición do envio na oficina de correos e anunciarlle ao órgano de contratación a remisión da oferta, o mesmo día, mediante un telex, fax ou telegrama que consigne o número de expediente, o título completo do obxecto do contrato e o nome do licitador. GARANTÍA DEFINITIVA: 5% do importe da adxudicación. MÁIS INFORMACIÓN E CONSULTA DOS PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO: Secretaría do Concello, en horario de 09:00 a 13:30 horas e no perfil do contratante. (www.concellocee.es). Telf.: 981745100. FAX: 981746757. Cee, 6 de xullo de 2015 O alcalde en funcións (Res. Alcaldía 556/2015 do 2 de xullo). Juan Bta. Areas Lestón
14/07/2015 | Administración LocalMunicipal
Vimianzo
Anuncio de licitación da prestación do “Servizo de actividades deportivas do Concello de Vimianzo”

a) Organismo: Concello de Vimianzo b) Dependencia que tramita o expediente: Secretaría c) Obtención de documentación e información: Dependencia: Secretaría do Concello de Vimianzo Enderezo: Praza do Concello, 6 15129 Vimianzo (A Coruña) Teléfono: 981716001 ext.203; Fax: 981716650 Correo electrónico: secretaria@vimianzo. es Perfil do contratante: www.vimianzo.es a) Tipo: servizos b) Descrición do obxecto: servizo de actividades deportivas do Concello de Vimianzo c) Lugar de execución: en distintos puntos do termo municipal. d) Duración do contrato: un ano e sete meses (de outubro de 2015 a maio de 2017) e) Admisión de prórroga: prorrogable por unha tempada máis (de outubro de 2017 a maio de 2018) f) CPV: 92342100-1 e 92600000-7 a) Tramitación: ordinario b) Procedemento: aberto c) Criterios de adxudicación do contrato: Os criterios contidos no prego e coa ponderación que nel se sinala e que se publicará no perfil do contratante: www.vimianzo.es. Valor estimado:126.000,00 IVE non incluído Orzamento de licitación:101.640,00 € IVE incluído. Provisional: non se esixe Definitiva: 5% do prezo de adxudicación sen IVE a) Clasificación: non se esixe b) Establécese como obriga esencial do contrato a subrogación do persoal. a) Data límite de presentación: dentro do prazo de 15 días naturais, contados dende o seguinte ao da publicación deste anuncio no BOP da Coruña. Horario de rexistro: de 8:00 ás 15:00 horas (luns a venres) e de 09:00 a 13:30 h (sábados). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no rexistro xeral do Concello de Vimianzo ou en calquer outro dos lugares establecidos no art.38.4 da Lei 30/1992, do 26 de novembro de RXPAC, en cuxo caso deberá remitirse mediante fax ou telegrama ao Concello, antes da finalización do prazo de presentación de ofertas, o documento acreditativo da dita presentación. f) Plazo durante o que o licitador esta obrigado a manter a súa oferta: 2 meses. Publicarase no perfil do contratante o lugar, data e hora de apertura de ofertas. Serán por conta do adxudicatario a taxa de publicación no BOP e importe de publicación no xornal, nun máximo de 1.000,00 euros. Vimianzo, 06 de xullo de 2015 O alcalde Manuel Antelo Pazos
14/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45995.-Víctor Manuel Rey Rey - Trazo

Víctor Manuel Rey Rey, con DNI XXXXXXXXX e enderezo no lugar de Vilouchada de Abaixo, 3 - San Vicenzo, concello de Trazo (A Coruña) solicita de Augas de Galicia a autorización de obras no lugar de Vilouchada de Abaixo, parroquia de Vilouchada (San Vicenzo), t. m. de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45995 As obras solicitadas consisten na construción, dentro da zona de policía de leitos do río Tambre, dunha nave para estabulación de gando de 265m2 como ampliación das instalacións gandeiras existentes situadas na parcela 110 do polígono 504, no lugar de Vilouchada de Abaixo, parroquia de San Vicenzo, no concello de Trazo (A Coruña). O establo terá dimensións 21x12m e contará con foxas de xurros instaladas debaixo dos pasillos de limpeza. O punto máis próximo das obras dista do río uns 67m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de xuño de 2015 O xefe do servizo territorial Ángel Gómez Rey
14/07/2015 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar do mes de maio de 2015

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR Con data 6 de xullo de 2015, o alcalde D. José Muiño Domínguez, dictou a seguinte resolución: “RESOLUCIÓN DA ALCALDÍA N.º 363/2015, DO 6 DE XULLO Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do concello, Natalio Sankhe Fernandez Sancho no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de maio de 2015. Elaborados os padróns mensuais que conteñen as liquidacións da taxa pola prestación do servizo do SAF no mes de maio/2015, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta alcaldía o desenrolo da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de maio de 2015. O padrón correspondente ao mes de maio consta de 40 contribuíntes (16 de libre concurrencia e 24 de dependencia) e un importe total de 1.953,41 € (301.62 € usuarios de libre concurrencia e 1.651,79 € usuarios de dependencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 6 de xullo de 2015. O alcalde Asdo.: José Muíño Domínguez
14/07/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución número 2015/14933 pola que se aproba a relación provisional de admitidos e excluídos ao proceso selectivo para elaborar unha lista de aspirantes a funcionarios interinos para o posto de técnico de prevención de riscos laborais

ANUNCIO RESOLUCIÓN 2015/14933, DO 09/07/2015, POLA QUE SE APROBA A RELACIÓN PROVISIONAL DE ADMITIDOS E EXCLUÍDOS AO PROCESO SELECTIVO PARA ELABORAR UNHA LISTA DE ASPIRANTES A FUNCIONARIOS INTERINOS PARA O POSTO DE TÉCNICO DE PREVENCIÓN DE RISCOS LABORAIS Don Diego Calvo Pouso, presidente da Deputación Provincial da Coruña, Logo de ver as solicitudes presentadas para tomar parte nas probas selectivas convocadas no BOP n.º 93, do 20/05/2015, para a elaboración de listas de aspirantes para o posible nomeamento como persoal funcionario interino para o posto de técnico de Prevención de Riscos Laborais, e tendo en conta as bases da convocatoria, RESOLVO: Aprobar as listaxes provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos de reclamacións, de acordo coa normativa vixente: A Coruña, 10 de xullo de 2015. O presidente O secretario Diego Calvo Pouso José Luis Almau Supervía
14/07/2015 | Administración LocalMunicipal
Outes
Anuncio do padrón de saneamento e depuración de augas residuais do 1.º semestre de 2015

ANUNCIO DE APROBACIÓN DO PADRÓN DE SANEAMENTO E DEPURACIÓN DE AUGAS RESIDUAIS DO 1.º SEMESTRE DE 2015 A Xunta de Goberno Local deste Concello, en sesión de 6 de xullo de 2015 aprobou o padrón de contribuíntes da taxa polo servizo de saneamento e depuración de augas residuais do 1.º semestre de 2015, composto por un total de 2.920 recibos. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 5 de agosto ata o 5 de outubro de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 6 de xullo de 2015. O alcalde Asdo.: Carlos Enrique López Crespo
14/07/2015 | Administración LocalMunicipal
Cambre
Determinación dos membros da Corporación que desempeñarán as súas funcións en réxime de dedicación exclusiva e parcial

De conformidade co establecido nos artigos 19 e 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, por medio do presente anuncio dáse publicidade á Resolución desta Alcaldía núm.1145, do 3 de xullo de 2015, relativa á determinación dos membros da Corporación que desempeñarán as súas funcións en réxime de dedicación exclusiva e parcial, que consta da seguinte parte dispositiva: “Primeiro: Os membros da Corporación que exercerán as súas funcións en réxime de dedicación exclusiva, coas retribucións e réxime de dedicación acordados polo Pleno da Corporación en sesión extraordinaria do 2 de xullo actual, son os seguintes: - Don Juan González Leirós, concelleiro delegado da Área de Urbanismo e Medio Ambiente - Don Jesús Bao Bouzas, concelleiro delegado da Área de Benestar Social e Educación - Don Ramón Boga Moscoso, concelleiro delegado da Área de Cultura e Tradicións Populares - Dona Elisa Pestonit Barreiros, concelleira delegada da Área de Deportes, Xuventude e Ocupación do Tempo Libre - Dona Mª Dolores Blanca García Fernández, concelleira delegada da Área de Desenvolvemento Socioeconómico - Dona Leonor Fernández Grande, concelleira con delegación especial dos servizos correspondentes ás políticas de Igualdade, Muller e Familia, integrados na Área de Benestar e Educación - Dona Mª Jesús Gómez González, concelleira con delegación especial dos servizos correspondentes ás políticas de Terceira Idade e Acción Voluntaria, integrados na Área de Benestar e Educación Segundo: De conformidade co establecido no artigo 19.3 do Regulamento orgánico municipal, notifíquese aos concelleiros/as designados para os efectos da súa aceptación expresa, e posterior comunicación ao Pleno na seguinte sesión ordinaria. A aceptación deberá producirse no prazo dos dez días seguintes dende a notificación. Transcorrido o dito prazo, entenderase que non acepta o cargo. Terceiro: Con base nos acordos do Pleno da Corporación de referencia, como alcalde-presidente do Concello de Cambre, desempeñarei as ditas funcións en réxime de dedicación parcial, coas retribucións e dedicación acordados. Cuarto: Co fin de dar cumprimento ao previsto no artigo 22 do Regulamento orgánico municipal, unha vez aceptados os cargos, publíquese a presente resolución no Boletín Oficial da Provincia, taboleiro de anuncios da Corporación e páxina web municipal.” Cambre, 6 de xullo de 2015 O alcalde Óscar A. García Patiño
14/07/2015 | Administración LocalMunicipal
Mugardos
Corrección de erro na resolución da Alcaldía núm.452/2015, relativa ao nomeamento de integrantes da Xunta de Goberno Local e tenentes de alcalde e delegación de atribucións na Xunta de Goberno Local

A N U N C I O Advertido erro na resolución da Alcaldía núm.452/2015, de data 16.06.2015, e por conseguinte no anuncio publicado no Boletín Oficial da Provincia núm.119, de data 26.06.2015, relativo ao nomeamento de integrantes da Xunta de Goberno Local e tenentes de alcalde e delegación de atribucións na Xunta de Goberno Local, o Sr. alcalde do Concello de Mugardos, con data 03.07.2015, dictou a resolución que de seguido se transcribe: “RESOLUCIÓN DA ALCALDÍA N.º 514/2015. –Advertido erro na resolución da Alcaldía núm.452/2015, de 16.06.2015, xa que onde di: “…. Resolución da Alcaldía n.º 575/2011, de data 04.07.2015, …” Debe dicir: “…Resolución da Alcaldía n.º 575/2011, de data 04.07.2011,.” Pola presente RESOLVO: – Subsanar o erro padecido, quedando, en consecuencia, redactado o parágrafo onde se atopaba o erro da citada resolución tal e como figura de seguido: “En consecuencia queda derrogada e sen efecto a resolución da Alcaldía n.º 575/2011, de data 04.07.2011, de delegación de atribucións na Xunta de Goberno Local.” Mugardos, 3 de xullo de dous mil quince.” Mugardos, 3 de xullo de 2015. O ALCALDE Asdo.: JUAN DOMINGO DE DEUS FONTICOBA
14/07/2015 | Otras Entidades y Anuncios ParticularesUniversidades
Universidade da Coruña
Escola Universitaria de Arquitectura Técnica
Anuncio de suspensión de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación A Coruña, 29 de xuño de 2015 Asdo: PEDRO F. NOGUEIRA LÓPEZ - Director
14/07/2015 | Administración LocalMunicipal
Camariñas
Anuncio de dedicacións, retribucións e asistencias dos membros da corporación

ANUNCIO RéXIME DE DEDICACIÓNS, RETRIBUCIÓNS E ASISTENCIAS DOS MEMBROS DA CORPORACIÓN En cumprimento do establecido no art.75 da lei 7/1985, de 2 de abril, reguladora das bases de réxime local faise público que o pleno do Concello de Camariñas en sesión de data 3 de xullo de 2015, adaptou o seguinte acordo referente ao réxime de dedicacións, retribucións e asistencias dos membros da corporación. A) Réxime de dedicacións e retribucións dos membros da Corporación.1. Cargos a desempeñar en réxime de dedicación exclusiva. Desempeñaranse en réxime de dedicación exclusiva os seguintes cargos da Corporación, coas retribucións que se indican: 2. Cargo a desempeñar en réxime de dedicación parcial, do 50% da xornada laboral.3. Ditas retribucións estarán divididas en catorce pagas iguais. B) Réxime réxime de asistencias aos órganos colexiados para os membros da Corporación que non teñan atribuída dedicación parcial ou exclusiva: Por asistencia a cada sesión do pleno: 60,00 € Por asistencia a cada sesión das Comisións Informativas e da Comisión Especial de Contas: 100,00 € Por asistencia a cada sesión da Xunta de Goberno Local: 100,00 € Camariñas, a 6 de xullo de 2015. O ALCALDE Asdo.: Manuel Valeriano Alonso de León
15/07/2015 | Administración LocalMunicipal
Bergondo
Secretaría
Información pública. Persoal eventual

O Concello Pleno en sesión extraordinaria celebrada o 7 de xullo de 2015, adoptou o seguinte acordo, que se fai público en cumprimento do establecido no artigo 104 da Lei 7/1985, de 2 de abril: Primeiro: Manter o posto de persoal eventual existente na actualidade no Cadro de persoal do Concello nomeado “Auxiliar de Gabinete de Alcaldía”, sendo as súas características as seguintes: Atribucións: as correspondentes ao posto a desempeñar Retribucións anuais: retribucións brutas de 17.749,21 €, repartidas en 14 pagas. Esta contía é resultante da aplicación ás atribucións da categoría á que se asimila este posto de traballo. Segundo: Estas retribucións estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais, correspondentes ao grupo de asimilación no que o Ministerio de Administracións Públicas clasifique as súas funcións. Bergondo, 8 de xullo de 2015 A alcaldesa-presidenta Alejandra Pérez Máquez
15/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49272. Peche de parcelas. Concello das Pontes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Moises Antonio Bennaji Aoulad Said solicita de Augas de Galicia, por atoparse nas marxes do río Chamoselo, a autorización de obras no polígono 41, parcelas 67 e 68, no lugar de Mourela, parroquia de As Pontes de García Rodríguez (Santa María), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49272. As obras solicitadas consisten no peche de parcela mediante postes de madeira tratada e maia de aceiro galvanizado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de xuño de 2015. O xefe do Servizo Territorial Néstor Rodríguez Arias
15/07/2015 | Administración LocalMunicipal
Malpica de Bergantiños
Secretaría
Delegación de casamento

ANUNCIO Delegación específica da Alcaldía de celebración de matrimonios civís DECRETO DE DELEGACIÓN ESPECÍFICA Por resolución da Alcaldía n.º 327/2015, ditada en data de 23 de xuño de 2015, o Sr. alcalde da Corporación acordou a delegación do exercicio da competencia para a celebración dos matrimonios civís no concelleiro da Corporación Municipal don Antonio Cosme Cistere Brinzan para os casamentos seguintes: O que se publica en cumprimento do desposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Malpica de Bergantinos, 6 de xullo de 2015. O alcalde Eduardo J. Parga Veiga
15/07/2015 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida de residuos sólidos urbanos correspondente ó segundo trimestre do ano 2015, que rexerá para o Concello de Culleredo

O Presidente do Consorcio “As Mariñas” mediante Resolución de data 02/07/2015, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2015, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 02 de xullo de 2015 O Presidente José Antonio Santiso Miramontes
15/07/2015 | Administración LocalMunicipal
Narón
Intervención
Edicto padrón municipal de auga.2º trimestre 2015

A Xunta de Goberno Local, en sesión ordinaria que tivo lugar o día vintecinco de xuño de dous mil quince, adoptou, entre outros, o seguinte acordo: 1.- Aprobar o padrón de contribuintes por auga, saneamento, canon de auga, aluguer de contador e lixo, correspondente ao segundo trimestre do ano 2015, que comeza por “1906 S. C” e remata por Claudia Mirela Yanchapaxi Montllo, cos seguintes importes: AUGA 395.548,70 euros SANEAMENTO 230.917,18 euros CANON DE AUGA 140.491,23 euros ALUGUER DE CONTADOR 8.589,51 euros IVE 64.480,43 euros LIXO 724.972,48 euros 2.- De acordo co disposto no artigo 75 da Ordenanza Fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte da publicación do anuncio no BOP da Coruña. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.- Durante dito prazo, os interesados poderán examinar o padrón e interpoñer contra o mesmo e perante a Xunta de Goberno Local, o recurso de reposición previo ao contencioso-administrativo a que se refire o artigo 108 da Lei 7/1985.4.- O prazo de ingreso en periodo voluntario será nos meses de xullo e agosto do ano 2015. Transcorrido o prazo indicado, iniciarase o período executivo, que determina o devengo do recargo de prema e dos xuros de mora, de acordo co previsto na Lei xeral tributaria.5.- a falta de pago no periodo voluntario suporá a esixencia do canon de auga directamente ao contribuintes pola vía de constrinximento pola Consellería competente en materia de Facenda da Xunta de Galicia. A repercusión do canon de auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Narón, 03 de xullo de 2015. O ALCALDE-PRESIDENTE Asdo. JOSÉ M. BLANCO SUÁREZ.
15/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47862. Santiago Bello García

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Santiago Bello García, con DNI XXXXXXXXX e enderezo na rúa Berna, n.º 6-3.º B, solicita de Augas de Galicia a autorización de obras no lugar de Pedroso Norte, parroquia de Cruces (Santa María), concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47862. As obras solicitadas consisten na construción dun muro de peche ao longo dunha lonxitude duns 48,12 m, dentro da parcela 1166 (polígono 503) situada dentro do termo municipal de Padrón (A Coruña). O muro solicitado constaría de dous bloques de formigón cunha malla metálica sobre a parte superior, a cal iría suxeita mediante postes de formigón, cunha altura total de peche duns 1,5 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de xuño de 2015. O xefe do Servizo Territorial Ángel Gómez Rey
15/07/2015 | Administración LocalMunicipal
Malpica de Bergantiños
Secretaría
Delegación de casamento

ANUNCIO Delegación específica Alcaldía celebración de matrimonios civís DECRETO DE DELEGACIÓN ESPECÍFICA Por resolución da Alcaldía n.º 327/2015, ditada en data de 23 de xuño de 2015, o Sr. alcalde da Corporación acordou a delegación do exercicio da competencia para a celebración dos matrimonios civís no concelleiro da Corporación Municipal don Jose Atilano Gueorgui Moles De Ramon para os casamentos seguintes: O que se publica en cumprimento do desposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Malpica de Bergantinos, 23 de xuño de 2015. O alcalde Eduardo J. Parga Veiga
15/07/2015 | Administración LocalMunicipal
Bergondo
Secretaría
Información pública. Dedicación exclusiva

O Concello Pleno en sesión extraordinaria celebrada o 7 de xullo de 2015, adoptou o seguinte acordo, que se fai público en cumprimento do establecido no artigo 75.5 da lei 7/1985, de 2 de abril: PRIMEIRO. Recoñecer o desempeño con dedicación exclusiva do cargo de alcaldesa-presidenta do Concello de Bergondo. SEGUNDO. Fixar como retribución bruta anual para a Alcaldesa-Presidenta, a cantidade de trinta e seis mil catrocentos euros – 36.400,00 €- cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos, con efectos dende a data da súa aprobación. TERCEIRO. Solicitar á Tesoureiría Xeral da Seguridade Social a Alta da sra. Alcaldesa- Presidenta, con efectos da data de aprobación, e asumindo o Concello as obrigas que as normas do Réxime Xeral da seguridade social impoñen ás empresas en relación cos traballadores ao seu servicio, asumindo a corporación o pago da cota empresarial correspondente. CUARTO. Autorizar e dispoñer o gasto, con cargo as aplicacións presupostarias correspondentes, ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos segundo e terceiro do presente acordo; e de se-lo caso realizar as correspondentes modificacións orzamentarias. QUINTO. Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local. Bergondo, 8 de xullo de 2015 A alcaldesa-presidenta Alejandra Pérez Máquez
15/07/2015 | Administración LocalMunicipal
Lousame
Publicación anuncio sobre designación membros Xunta Goberno Local

Decreto da Alcaldía, de data 17 de xuño de 2015. De conformidade co disposto nos artigos 21.2, 23.1 e 3 da Lei 7/85, do 2 de abril, Reguladora das Bases do Réxime Local; artigo 62 da Lei 5/97 de Réxime Local de Galicia e os artigos 46.1 e 52 do Regulamento de Organización, Funcionamento e Réxime Xurídico das Entidades Locais de 28 de novembro de 1986, é atribución do Sr. alcalde, o libre nomeamento e cese dos membros da Xunta de Goberno e tenentes de alcalde. Considerando que a organización do Concello de Lousame se completa mediante a Xunta de Goberno Local, por establecelo así o artigo 11.1. d) do Regulamento Orgánico do Concello de Lousame, aprobado polo Pleno do Concello en sesión de data 20 de setembro de 2007, por medio da presente, PRIMEIRO.- Designar membros da Xunta de Goberno Local ós concelleiros seguintes que non superan o terzo do número legal de membros da Corporación: D. Anthony Kevin Lagrava Abans. Dona Lidia Vanessa Albarellos Tirilonte. Dona Leticia Alejandra Illamola Koulibaly. SEGUNDO.- A Xunta de Goberno Local terá asignadas as seguintes atribucións: Asistencia ó alcalde no exercicio das súas atribucións. As atribucións que o alcalde ou outro órgano municipal lle delegue ou lle atribúan as leis. TERCEIRO.- A Xunta de Goberno Local realizará sesión constitutiva dentro dos dez días seguintes ó da data, en cumprimento do disposto no artigo 112.1 do Real Decreto 2568/1986, do 28 de novembro. CUARTO.- Nomear tenentes de alcalde ós seguintes concelleiros membros da Xunta de Goberno Local, pola seguinte orde: D. Anthony Kevin Lagrava Abans. Dona Lidia Vanessa Albarellos Tirilonte. Dona Leticia Alejandra Illamola Koulibaly. QUINTO.- Notificar persoalmente a presente resolución ós designados, que se considerará aceptada tacitamente, salvo manifestación expresa, e remitir o Decreto de nomeamento ó BOP para a súa publicación a tenor do disposto nos artigos 52.4 e 46.1, sen prexuízo da súa efectividade desde o día seguinte ó da data desta Resolución. SEXTO.- Dar conta desta resolución o Pleno da Corporación na primeira sesión que teña lugar. Asinado dixitalmente na data que figura na marxe, pola alcaldesa Mª Teresa Villaverde Pais, do que eu, secretario accidental, José Martínez Redondo, dou fe” En Lousame a 7 de xullo de 2015. A Alcaldesa. Asdo.- Mª Teresa Villaverde Pais.
15/07/2015 | Administración LocalMunicipal
Ferrol
Facenda e Patrimonio
Padrón aparcadoiro A Magdalena xullo 2015

EDICTO O día 30/06/2015 aprobouse, por decreto da Alcaldía, o padrón municipal do aparcadoiro subterráneo do mercado da Magdalena correspondente ó mes de xullo de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das Facendas Locais. Ferrol, A concelleira-delegada titular da Área de Economía, Facenda. Emprego e Recursos Humanos Asdo.: Eugenia Freire Fajardo Taboleiro de edictos-Rexistro Xeral
15/07/2015 | Administración LocalMunicipal
Cerdido
Mesa de contratación

O pleno do Concello de Cerdido reunido o día 07.07.2015 acordou aprobar a seguinte moción: Ante a necesidade de nomear os membros da mesa de contratación, cando o órgano competente sexa o Pleno e atendendo o disposto no artigo 21 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público, Primeiro: Nomear como compoñentes da mesa de contratación con carácter permanente cando o órgano de contratación sexa o Pleno a: Presidente: Benigno Galego Castro, suplente Petru Alin Garrigolas Agafitei Vocais: 1.-Petru Alin Garrigolas Agafitei, suplente Dolores Amelia Morgans Colume 2.-Jose Victorino Paillard Felizardo, suplente Marius Danut Javier Guillermo Pedrero Niculai 3.-Gabriela Vranceanu Rasfi, suplente Victor Ionut Linas Alvarez Brooke 4-. Paula Díaz Tie, Secretaria – Interventora do Concello de Cerdido Secretario: D. Daniel Rodríguez Fraguela suplente Beatriz Eugenia Clay Aprile, funcionarios do Concello de Cerdido. Segundo: Publicar un anuncio no Boletín Oficial da Provincia, dado o carácter permanente da mesa de contratación. Cerdido. Cerdido,7 de xullo de 2015 O alcalde Benigno Galego Castro
15/07/2015 | Administración LocalMunicipal
Bergondo
Secretaría
Anuncio de nomeamento dos membros da Xunta de Goberno Local

Con data 2 de xullo de 2015, por esta alcaldía ditouse a Resolución núm.686/2015, que deseguido se transcribe íntegramente: Constituída a nova Corporación municipal o pasado día 13 de xuño de 2015, como consecuencia das eleccións locais celebradas o día 24 de maio. Segundo o disposto nos artigos 23 da Lei 7/1985, de 2 de abril, reguladora das bases do réxime local, artigos 59.2. b) e 65.1 da Lei 5/1997, de 22 de xullo, de administración local de Galicia, e artigo 35.2 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Corresponde á alcaldía o nomeamento dos membros da Xunta de Goberno; no uso das atribucións legalmente conferidas, pola presente, RESOLVO: PRIMEIRO. Nomear como membros da Xunta de Goberno local ós/ás seguintes concelleiros/as: D. Madalin Bao Busoms Dª M.ª Lluc Moudian Fagroud. Maximiliano Nicolas Juliachs Jakobi Dª Madalina Florentina Viuda Cardoza SEGUNDO. Convocar a sesión constitutiva da Xunta de Goberno Local para o día 13 de xullo de 2015, ás 14:30 horas, na Casa do Concello de Bergondo. TERCEIRO. Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.” Bergondo, 6 de xullo de 2015 A alcaldesa Alejandra Pérez Máquez
15/07/2015 | Administración LocalMunicipal
Bergondo
Secretaría
Información Pública. Mesa permanente de contratación contratos de obra

O Concello Pleno en sesión extraordinaria celebrada o 7 de xullo de 2015, adoptou o seguinte acordo, que se fai público en cumprimento do establecido no artigo 21.4, do Real decreto 817/2009, de 8 de maio, polo que se desenvolve parcialmente a LCSP: PRIMEIRO. Constituír con carácter permanente a Mesa de contratación para asistir ao órgano de contratación na adxudicación dos contratos de obra por procedemento aberto, restrinxido e negociado con publicidade do artigo 177.1 do TR da Lei 30/2007, de 30 de outubro, de contratos do sector público, en todos os expedientes de este tipo que se incoen no Concello de Bergondo, de conformidade co establecido no artigo 320 do citado TRLCSP. Así mesmo, a mesa asistirá ao órgano de contratación na adxudicación dos contratos de obra nos procedementos negociados nos que non sexa necesario publicar o anuncio de licitación. SEGUNDO. Desinar como integrantes da Mesa de Contratación ás persoas que a continuación se relacionan: Presidenta: A alcaldesa D.ª Luz Marlene Arau Decima ou concelleiro da Corporación no que delegue. Vogais: A secretaria xeral do concello A interventora municipal O arquitecto municipal O arquitecto técnico municipal Os/as integrantes desinados por cada un dos grupos políticos que integran a Corporación municipal; un representante por cada partido político Secretaria: A funcionaria administrativa do concello, adscrita ao Servizo de Contratación, que actuará con voz pero sen voto. O órgano de contratación poderá designar os asesores especializados que resulten necesarios, os cales actuarán con voz pero sen voto. TERCEIRO. Para a adxudicación de contratos de outro tipo, nomearase unha mesa específica para cada un deles. CUARTO. Publicar o presente acordo no Boletín Oficial da Provincia, para o coñecemento xeral, de conformidade co disposto no artigo 21.4, parágrafo terceiro, do Real decreto 817/2009, de 8 de maio, polo que se desenvolve parcialmente a LCSP. Bergondo, 8 de xullo de 2015 A alcaldesa-presidenta Alejandra Pérez Máquez
15/07/2015 | Administración LocalMunicipal
Bergondo
Secretaría
Delegacións da alcaldía nos membros da Xunta de Goberno Local

Con data 2 de xullo de 2015, por esta alcaldía ditouse a Resolución núm.695/2015, que deseguido se transcribe íntegramente: Visto que por Resolución da Alcaldía núm.694/2015, do 2 de xullo, creáronse as áreas de goberno local, en uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á alcaldesa-presidenta. A área de Presidencia será responsabilidade da alcaldía. De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local e os artigos 43 e 44 do Regulamento de Organización, Funcionamento e Réxime Xurídico da Entiddes Locais, e co fin de conquerir unha maior celeridade e eficacia na xestión municial, pola presente RESOLVO: PRIMEIRO.- Efectuar a favor dos sres/as. concelleiros/as membros da Xunta de Goberno Local as seguintes delegacións xenéricas correspondentes ás áreas e/ou materias que se relaccionan: 1.- A D. Wilson Alberto Fructuoso Tejon Abdelouahab, delégaselle a área de Infraestruturas, Medio Ambiente e Vías e Obras.2.- A Dna. Maleni Ansede Iamandei, delégaselle a área de Benestar Social.3.- A D. Cornel Marian Lazkanoiturburu Dresaire, delégaselle a área de Desenvolvemento Económico.4.- A Dna. Manfred Ezzahri Anfrons, delégaselle a área de Cultura, Ensino e Deporte. SEGUNDO.- As delegacións xenéricas acordadas no apartado anterior, suxeitaránse ao seguinte réxime xurídico: 1.- Abarcarán a facultade de dirixir os servizos correspondentes e xestionalos en xeral, pero sen incluir a facultade de resolver mediante actos adminsitrativos que afecten a terceiros.2.- O ámbito de actuación a que se refiren as delegacións, será o correspondente a todo o término municipal.3.- A alcaldía poderá revogar en calquera momento as delegacións efectuadas seguindo as mesmas formalidade aplicadas para outorgalas. Tamén poderá avocar en calquera momento a competencia delegada de acordo co que dispón o artigo 14 da Lei 30/1992, de 26 de novembro.4.- Corresponderá á alcaldía resolver as posibles dúbidas que se formulen en relación coa aplicación desta resolución. TERCEIRO.- A presente resolución será efectiva dende o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada aos/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” Bergondo, 6 de xullo de 2015 A alcaldesa Alejandra Pérez Máquez
15/07/2015 | Administración LocalMunicipal
Bergondo
Secretaría
Anuncio de nomeamento dos tenentes de alcalde

Nomeamento dos tenentes de alcalde Con data 2 de xullo de 2015, por esta Alcaldía ditouse a resolución núm.690/2015, que deseguido se transcribe íntegramente: “Ramia De Palacios Cumelles, alcadesa-presidenta do Concello de Bergondo (A Coruña) Nomeamento dos tenentes de alcalde Nomeados os membros da Xunta de Goberno Local, por resolución n.º 686/2015, do 2 de xullo, corresponde á alcaldesa desinar libremente aos tenentes de alcalde de entre os membros da citada Xunta de Goberno Local, e visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aporba o Regulamento de organización, funcionamento e réxime xurídico das entidades locais; Vistos os artigos 20.1 e 23.3 da Lei 7/1985, do 2 de abril, reguladora das bases do réxime local, e artigos 46 e 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente RESOLVO: PRIMEIRO.–Nomear tenentes de alcalde aos/ás seguintes concelleiros/as membros da Xunta de Goberno Local: 1.º.–D. Houmad Angel Vidal Sarañana Andreo 2.ª.–D.ª M.ª Hector Luis Monica Karina Montell Sainz de Medrano 3.º.–D. Mateo Sebastian Boudhan Baddou 4.ª.–D.ª Stefanie Campora Pilca SEGUNDO.–Corresponde aos nomeados, pola orde indicada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións, así como nos supostos de vacante ata que tome posesión o novo alcalde. TERCEIRO.–Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 46 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais.” Bergondo, 6 de xullo de 2015. A alcaldesa Alejandra Pérez Máquez
15/07/2015 | Administración LocalMunicipal
Cerdido
Dedicación exclusiva da Alcaldía

O pleno do Concello de Cerdido reunido o día 07.07.2015 acordou aprobar a seguinte moción. Dada a necesaria presencia da alcaldía para atender as responsabilidades e tarefas propias do cargo e atendendo o disposto no artigo 75 da Lei 7/1985 de bases de réxime local, o artigo 225 da Lei 5/1997 de 22 de xullo de Administración Local de Galicia, e o artigo 13 do Real Decreto 1372/1986 de organización funcionamento e réxime xurídico das entidades locais acordase: Primeiro: A retribución por dedicación exclusiva do cargo da alcaldía ascenderán a un total de 1.649,44 € brutos mensual. Haberá dúas pagas extraordinarias, unha no mes de xuño e outra no mes de decembro polo importe dunha mensualidade que se devengaran dacordo coa normativa dos empregados públicos. Estas retribucións terán o seu incremento anual no mesmo porcentaxe que corresponda ós funcionarios deste Concello. Segundo: As retribucións percibidas serán incompatibles con calquera retribución con cargo ós presupostos das Administracións públicas e excluirá a percepción que se sinale para os membros da corporación por asistencias ás sesións dos órganos colexiados dos que formen parte agás os gastos de axudas de custo e indemnizacións e de gastos de viaxes. Terceiro. Na seguinte sesión do pleno será comunicada a aceptación expresa da dedicación pola persoa que ostenta o cargo. Cuarto: En cumprimento do disposto no artigo 75.5 o presente acordo deberá ser publicado no Taboleiro de anuncios do Concello e no B. O. P e no Portal da transparencia. Cerdido, 7 de xullo de 2015 O alcalde Benigno Galego Castro
15/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47371. M.ª Celsa del Río Martínez. T. M. de Ordes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO M.ª Celsa del Río Martínez, con DNI XXXXXXXXX e enderezo no lugar de Couto, n.º 5 de Lesta, T. M. de Ordes, solicita de Augas de Galicia a autorización de obras no lugar de Fonte do Millo O Couto, parroquia de Lesta (Santo André), no T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47371. As obras solicitadas consisten nun peche na parcela de referencia catastral 15060A501003990001BO no lugar de Fonte do Millo-O Couto, parroquia de Santo André de Lesta, Ordes. No fronte da parcela o peche está feito con postes de formigón e arame nunha lonxitude de 55 metros e conta cun portal. Nos laterais preténdese plantar arbustos formando unha barreira vexetal. Estas obras sitúanse dentro da zona de policía do regato Reboredo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de xuño de 2015. O xefe do Servizo Territorial Ángel Gómez Rey